Document ID: 32007R1492

KOMISJONI MÄÄRUS (EÜ) nr 1492/2007,
17. detsember 2007,
millega muudetakse nõukogu määrust (EÜ) nr 312/2003 teatavate Tšiilist pärit toodete tariifikvootide osas
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 18. veebruari 2003. aasta määrust (EÜ) nr 312/2003, millega rakendatakse ühenduse tariife käsitlevaid sätteid, mis on kehtestatud ühelt poolt Euroopa Ühenduse ja selle liikmesriikide ning teiselt poolt Tšiili Vabariigi vahelises assotsiatsioonilepingus, (1) eriti selle artiklit 5,
ning arvestades järgmist:
(1)
Määrusega (EÜ) nr 312/2003 rakendatakse ühenduse tariife käsitlevaid sätteid, mis on kehtestatud ühelt poolt ühenduse ja selle liikmesriikide ning teiselt poolt Tšiili Vabariigi vahelises assotsiatsioonilepingus. (2)
(2)
Nõukogu kiitis oma otsusega 2005/106/EÜ (3) heaks ühelt poolt Euroopa Ühenduse ja tema liikmesriikide ning teiselt poolt Tšiili Vabariigi vahelise assotsiatsioonilepingu protokolli, et võtta arvesse Tšehhi Vabariigi, Eesti Vabariigi, Küprose Vabariigi, Ungari Vabariigi, Läti Vabariigi, Leedu Vabariigi, Malta Vabariigi, Poola Vabariigi, Sloveenia Vabariigi ja Slovaki Vabariigi ühinemist Euroopa Liiduga (4) (edaspidi „protokoll”). Kõnealune protokoll hõlmab ühenduse uusi tariifseid soodustusi, millest mõned on piiratud tariifikvootidega.
(3)
Komisjoni 19. oktoobri 2004. aasta määrusega (EÜ) nr 305/2005, millega muudetakse nõukogu määrust (EÜ) nr 312/2003 teatavate Tšiilist pärit toodete tariifikvootide osas, rakendati kõnealused uued soodustused.
(4)
Vastavalt protokollile tuleks uute tariifikvootide mahtu suurendada kord aastas, alates 1. jaanuarist 2005, viie protsendi võrra algkogusest. Selguse huvides tuleb sätestada asjaomaste toodete 2005. aasta tariifkvootide kogumaht, olles arvesse võtnud kvootide suurendamist kõnealusel aastal.
(5)
Seetõttu tuleks määrust (EÜ) nr 312/2003 vastavalt muuta.
(6)
Kuna käesolevas määruses sätestatud tariifkvootide maht peab jõustuma 1. jaanuaril 2005, tuleks käesolevat määrust kohaldada samast kuupäevast ning see peaks jõustuma viivitamata.
(7)
Käesoleva määrusega ettenähtud meetmed on kooskõlas tolliseadustiku komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määrust (EÜ) nr 312/2003 muudetakse järgmiselt:
1)
artiklile 3 lisatakse lõige 3:
„3. Lisas järjekorranumbri 09.1941 all loetletud tariifikvoodi iga-aastane maht suureneb võrreldes 1. jaanuari 2005. aasta algkogusega järjest igal aastal viie protsendi võrra.”;
2)
lisa muudetakse vastavalt käesoleva määruse lisas sätestatule.
Artikkel 2
Käeolev määrus jõustub selle Euroopa Liidu Teatajas avaldamise päeval.
Seda kohaldatakse alates 1. jaanuarist 2005.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 17. detsember 2007

Labels: 3
15
18